เรื่องร้องเรียน (เสียงรบกวน) วันที่ 2022-07-04 04:40:02 — แขวงบางด้วน เขตภาษีเจริญ กรุงเทพมหานคร
เรียนสำนักงานภาษีเจริญ ด้วยว่ามี การก่อสร้างอาคารบริเวณ ซอยเพชรเกษม ๔๘ แยก ๑๖ (ซอยโรงไม้อัด)เข้าไปประมาณ ๓๐ เมตร ซึ่งอยู่ในเขตพื้นที่ของสำนักงานเขตภาษีเจริญที่ทางสำนักงานเขตได้มีการอนุญาตก่อสร้างอาคารไป การก่อสร้างอาคารดังกล่าวได้มีการก่อสร้างอาคารที่เป็นเหตุทำให้เดือดร้อนรำคาญแก่ ประชาชนรวมถึงข้าพเจ้า ซึ่งอยู่บริเวณโดยรอบพื้นที่ กล่าวคือ มีการทำให้ก่อสร้างที่มีเสียงดัง รบกวน สั่นสะเทือนโดยรอบพื้น โดยเสียงรบกวนดังกล่าวน่าจะมีความดังในระดับเกินกว่า ๘๐ เดซิเบล รอบพื้นที่ ๓๐-๕๐ เมตรโดยประมาณ ซึ่งกระทำในเวลาเช้าตรู่ประมาณ ๖.๓๐, ๗.๐๐ นาฬิกา โดยไม่เหตุอันสมควร  ทั้งได้กระทำโดยตลอดสัปดาห์ไม่มีวันหยุด ทำให้ประชาชนรวมถึงข้าพเจ้าซึ่งอยู่บริเวณพื้นที่โดยรอบจากการก่อสร้างอาคารดังกล่าวได้รับความเดือดร้อน ไม่สามารถพักผ่อนได้เป็นปรกติสุขกว่าหกเดือนแล้ว จนเป็นเหตุให้ข้าพเจ้าและประชาชนเสื่อมหรืออาจเป็นอันตรายต่อสุขภาพ ทั้งก่อนมีการอนุญาตให้ก่อสร้างอาคารซึ่งอยู่ในเขตพื้นที่ชุมชนและโรงเรียนจะต้องมีการจัดทำรายงานวิเคราะห์ผลกระทบสิ่งแวดล้อม   ทั้งนี้ ตามพระราชบัญญัติการสาธารณสุข พ.ศ.๒๕๓๕ มาตรา ๒๕ (๔) จึงได้เรียนมาให้สำนักงานเขตภาษีเจริญทราบ  ขอให้สำงานเขตภาษีเจริญดำเนินการแก้ไขบรรเทาความเดือดร้อนหรือระงับเสียหายที่ข้าพเจ้าได้รับ หรือ ส่งเรื่องไปยังหน่วยงานที่เกี่ยวข้องเพื่อดำเนินการต่อไป